CELEX: 31979D0374
Language: el
Date: 1979-03-23 00:00:00
Title: 79/374/ΕΟΚ: Απόφαση τής Επιτροπής τής 23ης Μαρτίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Digital—Computersystem PDP — 11T34 — FB»

Avis juridique important

|

31979D0374

79/374/ΕΟΚ: Απόφαση τής Επιτροπής τής 23ης Μαρτίου 1979 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Digital—Computersystem PDP — 11T34 — FB»  

Επίσημη Εφημερίδα αριθ. L 087 της 07/04/1979 σ. 0028 - 0028 Ελληνική ειδική έκδοση: Κεφάλαιο 02 τόμος 7 σ. 0202 

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Μαρτίου 1979 περί απορρίψεως του χαρακτηρισμού ως επιστημονικής συσκευής με την ονομασία "Digital-Computersystem PDP - 11T34-FB"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),  τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975, περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,  Εκτιμώντας:  ότι, με επιστολή της 22ας Σεπτεμβρίου 1978, η γερμανική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού ή μη της συσκευής, με την  ονομασία "Digital-Computersystem PDP - 11T34-FB" χρησιμοποιουμένης για επίδειξη και ασκήσεις κατά την εκπαίδευση των πληροφορητών και κυρίως για δοκιμές επί υποδείγματος κατά τη διδασκαλία την πραγματοποιουμένη με υπολογιστή, όπως επίσης για ανάπτυξη  προγραμμάτων διδασκαλίας και μελέτης για σχολικούς σκοπούς, ως επιστημονικής συσκευής και, σε καταφατική περίπτωση, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα- ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ), αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε στις 7 Φεβρουαρίου 1979, στα πλαίσια της Επιτροπής Τελωνειακών Ατελειών, προς  το σκοπό εξετάσεως της προκειμένης περιπτώσεως- ότι από αυτή την εξέταση προέκυψε ότι η εν λόγω συσκευή είναι εγκατάσταση επεξεργασίας πληροφοριών συνήθους τύπου, η οποία δεν εμφανίζει ιδιαίτερα χαρακτηριστικά, τα οποία να την καθιστούν ειδικώς κατάλληλη για καθαρή επιστημονική έρευνα- ότι δύναται να  χρησιμοποιηθεί σε πολλούς τομείς επεξεργασίας πληροφοριών- ότι η χρήση αυτής στην προκειμένη περίπτωση δεν είναι ικανή, αυτή μόνη, να της προσδώσει το χαρακτήρα συσκευής ειδικά κατάλληλης για καθαρή επιστημονική έρευνα και ότι, κατά συνέπεια, η  εγκατάσταση αυτή δεν δύναται να θεωρηθεί ως επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Digital-Computersystem PDP - 11T34-FB" δεν δύναται να θεωρηθεί ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη Μέλη.  Έγινε στις Βρυξέλλες, στις 23 Μαρτίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. N 184 της 15.7.1975, σ. 1.  (2) ΕΕ αριθ. N 316 της 6.12.1975, σ. 17.